348 C. PLINII HIST. NAT. LIB. XXI. 



Quae propter apes serenda inter flores. Cerinthe. 



XLI. 12. Verum hortis coronamentisque maxime 

 alvearia et apes conveniuut, res praecipui qustus com- 

 pendiique, quum fa vit. Harum ergo causa oportet serere 

 thymum, apiastrum, rosam , violas, lilium, cytisum , 

 fabam, erviliam, cunilam, papaver, conyzam, casiam , 

 melilotum , melissophyllum , cerinthen. Est autem ce- 

 rinthe folio candido, incurvo, cubitalis, capite concavo, 

 mellis succum habente. Horum floris avidissim sunt , 

 atque etiam sinapis, quod mirernur, quum olivae florem 

 ab his non attingi constet. Ideoque hanc arborem procul 

 esse melius sit : quum aliquas quam proxime seri con- 

 veniat, qu et evolantium examina invitent, nec lon- 

 gius abire patiantur. 



De morbis earum, et remediis. 



XLII. Cornum quoque arborem caveri oportet : flore 

 ejus degustato , alvo cita moriuntur. Remedium , sorba 

 contusa e melle praebere his, vel urinam hominum, vel 

 boum, autgrana punici rnali, ammineo vino conspersa. 

 At genistas circumseri alveariis gratissimum. 





